**ליאור נרקיס** (נולד ב-8 בנובמבר 1976) הוא זמר ישראלי.

ביוגרפיה
--------

### תחילת הדרך

נרקיס נולד וגדל בחולון כבן זקונים לדוד וחנה נרקיס (במקור, נרגיס). נרקיס החל לשיר בגיל 16. בשנת 1994 הוציא את אלבומו הראשון, "תפילת חיי", שהיה אלבום עם לחנים טורקיים, וכלל בעיקר שירים בסגנון טורקי. מתוך האלבום התבלט השיר המצליח שהיה להיט גדול באותה תקופה, "כמו פרפר".

בשנת 1995, כעבור שנה הוציא נרקיס את אלבומו השני, שנחשב לטורקי שבתקליטיו, "העולם כמו גלגל". בין הכותבים לאלבום היו מהפזמונאים הבולטים בזמר הטורקי בישראל, כמייק לוק, ארלט ספדיה, מרטין גל וכן הזמרת ליאת בנאי והזמר חיים אל שממנו שאב נרקיס השראה רבה. שניים משירי האלבום נכתבו על ידי נרקיס עצמו, "טיילתי ברחובות" ו"אהבת אמת". האלבום, שנחל כישלון יחסי, כלל את הלהיט "מה קרה לליבה", וכן מספר שירים נוספים ובולטים, כמו "העולם כמו גלגל", "מוכרת אהבה" ו"נשבע, לא משקר" שמופיע באלבום גם בגרסה אינסטרומנטלית.

את שירותו הצבאי החל כנהג תובלה בין היתר ביחידת המחשוב המובילה של חיל האוויר 180, ומשם עבר לשרת בלהקת חינוך בחיל האוויר. במהלך שירותו הצבאי הוציא נרקיס את האלבום "את הוא הכוכב" שיצא לאור בשנת 1997, שנחל הצלחה מועטה, בעיקר בזכות הלהיט "ילדונת" - קאבר לשיר שביצע במקור דורון מירן שזכה להשמעות רבות. במהלך שירותו הצבאי היה נרקיס שותף, יחד עם חברו לילדות תמיר צור, להקמת צוות ההווי המזרחי הראשון.

לאחר שחרורו מצה"ל בשנת 1998 הוציא נרקיס את האלבום "סימנים", שכלל להיטים רבים, ביניהם השיר "מיתר", דואט עם הזמר תמיר גל. להיט נוסף מתוך האלבום היה השיר "לא מנסה".

### פריצת הדרך והצלחה מסחרית

לאחר צאת אלבומו "סימנים", ביצע נרקיס מהפך בסגנון שירתו, כאשר עבר ממוזיקה טורקית למוזיקה ים תיכונית קלילה. הדואט הראשון שפתח לו את הדלתות בכלי התקשורת בסגנון החדש של הזמר היה עם הזמרת לימור שפירא שנקרא "סגרנו מעגל", שכתב דורון דוידסקו והלחין אלי ניסמן ששימש כמנהל האומנותי של נרקיס באותה תקופה. לאחר כשנתיים השלים את המהפך, כשהחל לשיר בעיקר מוזיקה קצבית, ומוזיקה שקטה. בשנת 1999 הוציא את האלבום "חי לאהבה", שכלל בעיקר מחרוזות ללהיטים מזרחיים מוכרים.

בשנת 2000 הוציא את האלבום "רק איתך", שכלל להיט ענק "לכל אחד יש", דואט עם שלומי שבת שגם כתב את הלחן למילים של עוזי חיטמן. השיר, שנבחר כ"שיר השנה" במצעד הפזמונים העברי השנתי של רשת ג', היה להצלחה הגדולה ביותר של נרקיס, ואיתו הוא פרץ גם את גבולות המדינה והחל להופיע מחוץ לישראל. האלבום הגיע למאה אלף עותקים בזמן מהיר מאד.

בשנת 2001 הוציא נרקיס את האלבום "זה מהלב", שכלל את הלהיטים "תגידי" ו"דוקטור". בשנת 2002 השתתף נרקיס בפסטיגל, שבו הגיע למקום השני עם השיר "החיים כמו סרט".

בשנת 2003 ייצג נרקיס את ישראל באירוויזיון 2003 שנערכה בריגה, בירת לטביה. נרקיס שר בתחרות את השיר "מילים לאהבה", שכתב יוסי גיספן הלחין יוני רועה, ועיבד יהודה (יוג'י) גבאי. השיר הגיע למקום ה-19 בתחרות. השיר נבחר על ידי השופטים מתוך ארבעה שירים שאותם הציג נרקיס בקדם-אירוויזיון פרטי שנערך בירושלים, לאחר שוועדה מיוחדת שהקימה רשות השידור בחרה בו לייצג את ישראל בתחרות. כל ארבעת השירים נכללו באלבום "מילים לאהבה" שיצא באותה שנה.

ב-2004 יצא הדואט "אותך לצידי" עם חיים משה במסגרת האלבום "שניים סוכר 2".

בשנת 2005 חזר נרקיס לשיר לאחר הפסקה בת שנתיים, והוציא את האלבום "חתול רחוב". מאלבום זה הצליח השיר "תגלי לי", שכתבו והלחינו הצמד "נערי רפול". באותה שנה גם נחקר בחשד להשתמטות ממס.

בשנת 2006 הוציא נרקיס את האלבום "מילים שלא אמרת", שבו שילב מוזיקת פופ עדכנית עם מוזיקה ים תיכונית בשילוב טורקי.

בשנת 2008 הוציא נרקיס את האלבום "סהרורי" שכלל את הלהיט "המלכה שלי", שהלחין נרקיס למילים של יוסי גיספן.

בסוף 2008 הוציא נרקיס סינגל ראשון לקראת אלבומו הבא, "אתן לך שנים". ב-2009 יצא הסינגל "מתוקה", שכתבו והלחינו משה פרץ ודודו אהרון. כעבור חודשיים יצא סינגל נוסף בשם "העיניים שלי". באוקטובר 2009 הוציא סינגל בשם "ערב טוב", שהפך ללהיט גדול באותה תקופה. בסוף 2009 הוציא את הסינגל "שפוי בשבילך". באותו זמן הופיע נרקיס פעם ראשונה בהיכל התרבות בתל אביב. המופע תועד על דיסק ו-DVD בשם "ליאור נרקיס בהיכל התרבות" בתחילת חודש מרץ הוציא סינגל נוסף בשם "קפה או סרט" שכתב יוסי גיספן והלחין עדי לאון.

### בעשור השני של המאה ה-21

במאי 2010 הוציא נרקיס בדואט עם אייל גולן את השיר "אני מבטיח", שכתב יוסי גיספן והלחין נרקיס. ביולי 2010 הוציא את הסינגל "נשמה" שכתב והלחין דודו אהרון. באוגוסט של אותה שנה יצא אלבומו "ערב טוב" אחרי שבועיים הגיע האלבום למעמד אלבום זהב על מכירות 20 אלף עותקים. לאחר צאת האלבום הופיע נרקיס פעם ראשונה בחייו באמפי קיסריה. המופע תועד על דיסק כפול בשום "ליאור נרקיס בקיסריה" ותועד על DVD. הזמר המצרי עמרו מוסטפא טען שאחד משירי האלבום "אתן לך שניים" שהוא הלחין את השיר והוא הוקלט ללא אישורו. נרקיס אמר שבאקו"ם רשום הלחן בטעות כ"ערבי בלתי ידוע" ואמר שישמח לתקן את הרישום שאכן הוא מלחין השיר. בנוסף אמר שעוד יותר ישמח אם עמרו מוסטפא יסכים לכתוב לו שיר מקורי.

ב-6 באוגוסט 2012 הוציא נרקיס את האלבום ה-13 במספר "אם תרצי" שכלל להיטים כמו "אם תרצי", "מיליון כוכבים", "לב שאוהב" ו"איך קרה". בעקבות יציאת הדיסק יצאה לסיבוב הופעות.

ב-18 במרץ 2014 כעבור שנתיים מאז צאת אלבומו "אם תרצי" הוציא את אלבומו ה-14 במספר, "יהלום", הכולל 14 שירים, ביניהם הדואט עם משה פרץ "מול כל העולם" ולהיטי הרדיו "יהלום" ו"נדירה". יתרה מכך, הופיע נרקיס באותה שנה בדרמה יומית "זגורי אימפריה" מבית הוט בתפקיד עצמו, ואף הקליט את שיר הנושא של הסדרה "אני עף אלייך".

ב-17 באוגוסט 2014 יצא הדואט עם עומר אדם "מהפכה של שמחה" שנכתב על ידי דורון מדלי ללחן אחראים מדלי וינון יהל שגם היה חתום על ההפקה המוזיקלית.

ב-9 בינואר 2015 יצא סינגל ראשון מתוך אלבומו הבא שנקרא "ענני" שיר הודיה ותפילה שכתב והלחין אופיר כהן, לעיבוד והפקה מוזיקלית של יעקב למאי.

ב-31 במרץ 2015 הוציא סינגל שני מתוך האלבום הבא "יום שעובר" את השיר כתב אותו צ'ולי זכאי והלחין שי ראובני. השיר "יום שעובר" מתוכו הגיע למקום השישי במצעד השבועי של מדיה פורסט.

ב-2 ביולי 2015 הוציא את הסינגל השלישי "ריחות של אלכוהול" מתוך אלבומו ה-15 הבא, שכתב והלחין גילי זכאי עם עיבוד והפקה מוזיקלית של תמיר צור.

ב-7 ביוני 2016 הוציא נרקיס את אלבומו ה-15 במספר "עשינו היסטוריה" הכולל 20 שירים, בהם השירים "ריחות של אלכוהול", "צביקה" (בסגנון דיסקו רטרו), "6000 מייל", "אם רק אפשר" עם רותם כהן, וחידוש ל"גנבים" שביצע במקור דורי בן זאב. שלל מוזיקאים לקחו חלק בעיבודי השירים: תמיר צור, יעקב למאי, 'הנרי', ינון יהל, אסף צרויה, אבי גוטמן, נאור סינואני, לורן בנגמין פלד, ואבירם טוייזר.

ב-22 בנובמבר 2016 הוציא דואט בסגנון – פופ מזרחי עם עומרי סגל בשם "אחת כמוך" שהפך לאחד הלהיטים של החורף.

ב-4 בינואר 2017 הוציא בלדה רומנטית בשם "עכשיו" למילים (ביחד עם עציון מוסאי) לחן ועיבוד של ראובני. ב-11 בפברואר 2017 הוציא שיר בשם ביוטי. ב-2 באפריל 2017 הוציא דואט עם דודו אהרון בשם "חגיגה בישראל".

ב-3 ביוני 2018 הוציא את השיר מהרסת. ב-23 ביולי 2018 הוציא את השיר מסיבת רווקים בשיתוף פעולה עם איתי לוי ו־Vivo.

בינואר 2019 הוציא את "עולם יפה וחדש" שכתב במשותף עם אבי אוחיון, הלחין במשותף עם מתן דרור, אבי אוחיון, ותמיר צור, לעיבוד והפקה מוזיקלית של מתן דרור ותמיר צור. מדובר בשיר פופ דאנס, בו מאוזכר שלמה ארצי באחד מבתי השיר. בדצמבר 2019 הוציא ביצוע מחודש לשירה של להקת כנסיית השכל - "היינו עושים אהבה" בעיבוד והפקה מוזיקלית של תומר בירן. חברי הלהקה ניגנו בהקלטה, ואף משתתפים בקליפ שהופק לשיר.

### בעשור השלישי של המאה ה-21

במרץ 2020 הקליט יחד עם עומר אדם ומשה פרץ גרסה חדשה ל"שירו של שפשף" של מאיר בנאי.

ב-20 באוגוסט 2020 הוציא יחד עם הזמר החסידי האמריקאי שלומי סעדון (SHUKY) את השיר "ברוך ה' אני נושם" (מילים ולחן: איציק שמלי) שלווה בקליפ שכלל את מילות השיר על רקע גרפיקה משתנה.

ב-13 בספטמבר 2020 הוציא את השיר "אהבה זה דמעות" שאותו כתב והלחין נרקיס בעצמו יחד עם נאור סינואני ואבי אוחיון, לשיר צולם קליפ בהשתתפות הדוגמנית והשחקנית הישראלית מורן אטיאס.

ב-19 בינואר 2021 הוציא את "חלקת אלוהים", מתוך הפרויקט "השיר של אופיר" של אופיר כהן. השיר הגיע למקום הראשון במצעד השבועי של מדיה פורסט. באותה השנה הוציא גם את "חיבוק". ובאותה שנה הוציא את השיר כוסות ריקות עם הצמד סטטיק ובן אל. ב-5 ביולי 2021 הוציא את הסינגל "אין לי שום סיכוי", ביחד עם הזמרת מור. את השיר כתבו והלחינו תמר יהלומי ויונתן קלימי. ובדצמבר 2021 הוציא את הסינגל "עד סוף העולם שלי".

באוקטובר 2021 קבע בית המשפט כי על נרקיס לשלם פיצויים בסך יותר מ-2 מיליון שקל לאדם שעלה על הבמה בזמן שהופיע ונפצע. נרקיס הודיע שיערער על ההחלטה.

ב-9 ביולי 2023 הוציא את הסינגל "הוויסקי והיין". השיר הגיע למקום הראשון במצעד העברי של מדיה פורסט. ב-10 באוגוסט הוציא את הביצוע "מואט" מתוך המופע ט"ו באב עושים אהבה - קיסריה 2023" יחד עם נסרין קדרי. השיר הגיע למקום ה-79 במצעד ההיטליסט. ב-7 בספטמבר הוציא את הסינגל "פרחים ודמעות". ב-28 בספטמבר הוציא את הסינגל "ושמחת בחגך" יחד עם אברהם פריד. ב-22 באוקטובר הוציא את הסינגל "אחינו כל בית ישראל". ב-6 בנובמבר הוציא את הסינגל "וואלק מי". ב-29 בנובמבר הוציא את הסינגל "מאמי". ב-20 בדצמבר הוציא את הסינגל "בסוף הכל יהיה בסדר". השיר הגיע למקום הראשון במצעד השבועי של מדיה פורסט.

ב-26 בפברואר 2024 נרקיס הוציא מיני-אלבום בשם "מחתנים את הלוחמים". באלבום יש שישה דואטים עם המוזיקאים אודיה, אושר כהן, איתי לוי, עדן חסון, עומר אדם ושלומי שבת. נרקיס הקים יחד עם אשתו, ספיר נרקיס, ובית חב"ד סביון את פרויקט "חתונות לחיילים" במהלך מלחמת חרבות ברזל. הפרויקט נועד לחתן חיילים שחתונותיהם בוטלו עקב המלחמה. לפרויקט גויסו עשרות מתנדבים, עמותות, אמנים, שחקנים ואמני סטנדאפ. נרקיס הוציא את המיני-אלבום המכיל הופעות מחתונות מתוך הפרויקט.

חיים אישיים
-----------

בנובמבר 2009 התחתן נרקיס עם בת זוגו ספיר ואנונו. לזוג שני בנים ובת. הם מתגוררים בסביון. בנובמבר 2021 חווה הזוג משבר בזוגיות ואף יצאו בתקשורת ידיעות על פרידה. לאחר מספר חודשים חזרו השניים לחיות יחד.

דיסקוגרפיה
----------

### אלבומים

* תפילת חיי (1994)
* העולם כמו גלגל (1995)
* את הוא הכוכב (1997)
* סימנים (1998)
* חי לאהבה (1999)
* רק איתך (2000)
* זה מהלב (2001)
* מילים לאהבה (2003)
* חתול רחוב (2005)
* מילים שלא אמרת (2006)
* סהרורי (2008)
* ערב טוב (2010)
* אם תרצי (2012)
* יהלום (2014)
* עשינו היסטוריה (2016)

### מיני-אלבומים

* 4 Ever (2023)
* מחתנים את הלוחמים (2024)

קישורים חיצוניים
----------------

ויקישיתוף מדיה וקבצים בנושא **ליאור נרקיס** בוויקישיתוף
* אתר האינטרנט הרשמי של ליאור נרקיס
* ליאור נרקיס, סרטונים בערוץ היוטיוב

* ליאור נרקיס, במיזם "אישים" לתיעוד היצירה הישראלית

* ליאור נרקיס, במסד הנתונים הקולנועיים IMDb (באנגלית)

* ליאור נרקיס, באתר שירונט

* ליאור נרקיס, באתר ספוטיפיי

* ליאור נרקיס, באתר MusicBrainz (באנגלית)

* ליאור נרקיס, באתר Yandex.Music (ברוסית)

* ליאור נרקיס, באתר Discogs (באנגלית)

* ליאור נרקיס, באתר Tab4u

* ליאור נרקיס, באתר סטריאו ומונו

* ליאור נרקיס, דף שער בספרייה הלאומית

* ליאור נרקיס, באתר MOOMA (בארכיון האינטרנט)

**מידע וכתבות:**

* צדוק גרמה, הלאקי סטרייק של נרקיס, באתר ynet, 18 במרץ 2009
* הדס בשן, נרקיסיזם, באתר ynet, 4 בנובמבר 2009
* צחי בדרה, ‏"אני רוצה לרפא את העולם", באתר ‏מאקו‏, 26 בנובמבר 2009
* סמדר שילוני, פריחת הנרקיס, באתר ynet, 23 בפברואר 2011
* חגי אוזן‏, מלך הביצה - ליאור נרקיס: "אנשים מרגישים שגנבנו להם את המדינה", באתר וואלה!‏, 17 באוקטובר 2011 סרטונים
* רועי בהריר, תחנות רוח: התחנות התרבותיות של ליאור נרקיס, באתר nrg‏, 3 במרץ 2012
* רועי צ'יקי ארד, ליאור נרקיס מלך המקלט, באתר הארץ, 18 בנובמבר 2012
* שירית טרוינר, ליאור נרקיס: "המוזיקה המזרחית שולטת בישראל", במדור "פנאי פלוס" באתר ynet‏, 23 באפריל 2014
* אדם סרור‏, דודו אהרון, גלגל"צ וחיי נישואים: ליאור נרקיס מדבר על הכל, באתר וואלה!‏, 28 בינואר 2016 סרטונים
* תחיה ברק, ‏"אין לתאר את ההרגשה שחשבת שנגמר, ואז מגיעה הפריצה", באתר ‏מאקו‏, 15 במרץ 2017
* דויד פרץ, "אני המיינסטרים הישראלי החדש, ואני לא צריך להתחפש לשום דבר אחר", באתר ישראל היום, 15 במרץ 2022

**ביקורות:**

* חגי אוזן‏, נרקיסיזם: על "ערב טוב" של ליאור נרקיס, באתר וואלה!‏, 24 באוגוסט 2010
* אבי שושן, ערב בינוני לך: ליאור נרקיס בהיכל נוקיה, באתר ynet, 29 ביוני 2011
* טל הנדלס, עכבר העיר, סינגל שוט: ליאור נרקיס מצליח איפה שאייל גולן נכשל, באתר הארץ, 16 בינואר 2013

הערות שוליים
------------

1. ↑  שוש גבאי, ליאור נרקיס מסתער על ערד, באתר ynet, 16 ביולי 2000
2. ↑  ליאור נרקיס ומלוויו יצאו לריגה לקראת האירוויזיון בשבת, באתר הארץ, 19 במאי 2003
3. ↑  מיכל פלטי, ליאור נרקיס איכזב: הגיע למקום ה-19 באירוויזיון, באתר הארץ, 25 במאי 2003
4. ↑  נבחרו השירים המועמדים לאירוויזיון, באתר הארץ, 12 בינואר 2003
5. ↑  ליאור נרקיס ייצג את ישראל באירוויזיון, באתר הארץ, 16 בנובמבר 2002
6. ↑  הזמר ליאור נרקיס נחקר בחשד לעבירות מס, באתר ynet, 26 בספטמבר 2005  
עמית בן-ארויה, הזמר ליאור נרקיס נחקר אמש במשרדי מס הכנסה, באתר הארץ, 27 בספטמבר 2005
7. ↑  עכבר העיר, האם ליאור נרקיס גנב שיר מזמר מצרי?, באתר הארץ, 28 בדצמבר 2010
8. ↑  טל הנדלס, עכבר העיר, ליאור נרקיס בהופעה: כבש עוד יעד בדרך למעלה, באתר הארץ, 22 במרץ 2012
9. ↑  אסף נבו, ‏ליאור נרקיס באלבום חדש: "יהלום", באתר ‏מאקו‏, 18 במרץ 2014
10. ↑  גילי איזיקוביץ, ליאור נרקיס יופיע בסדרה החדשה "זגורי אימפריה", באתר הארץ, 03 ביוני 2013
11. ↑  אתר למנויים בלבד בן שלו, הקשר בין "אני עף אלייך" של ליאור נרקיס לבין "She Loves You" של הביטלס, באתר הארץ, 28 ביוני 2014
12. ↑  המצעד השבועי של מדיה פורסט, באתר מדיה פורסט, ‏5-11 באפריל 2015
13. ↑  אתר למנויים בלבד בן שלו, בואו נקווה שגרוע יותר מהחדש של ליאור נרקיס לא יכול להיות, באתר הארץ, 16 בפברואר 2017
14. ↑  אתר למנויים בלבד בן שלו, ליאור נרקיס ודודו אהרון חולמים להפוך את השיר הזה להימנון. הלוואי שזה לא יקרה, באתר הארץ, 09 באפריל 2017
15. ↑  אתר למנויים בלבד איתמר זהר, ליאור נרקיס יצא מהבידוד כדי לעודד את עם ישראל עם עומר אדם ומשה פרץ, באתר הארץ, 19 במרץ 2020
16. ↑  דור מאיר מועלם, ‏עקיצה וחלום: התמכרנו לשיר החדש של נטע ברזילי עם סטטיק ובן אל, באתר ‏מאקו‏, 1 ביולי 2021
17. ↑  גיל משעלי, ‏"לא אל תניחי לי ליפול": ליאור נרקיס מגיב על הכל בשיר חדש, באתר ‏מאקו‏, 9 בדצמבר 2021
18. ↑  יורם ירקוני, "לא נכנסתי לכיס של ליאור נרקיס ולא תבעתי אותו. אני הקורבן כאן, לא הוא", באתר ynet, 8 באוקטובר 2021
19. ↑  גאיה חלמיש, ‏אחרי שנדרש לשלם 2 מיליון שקל - ליאור נרקיס מערער, באתר ‏מאקו‏, 16 בנובמבר 2021
20. ↑  ליאור נרקיס בווידוי חשוף: "מסתובב לבד בבית בלעדיה", באתר ישראל היום, 9 ביולי 2023
21. ↑  היטליסט: מצעד המוזיקה של ישראל mako, באתר היטליסט, ‏4 בספטמבר 2023
22. ↑  המצעד השבועי של מדיה פורסט, באתר מדיה פורסט, ‏31 בדצמבר 2023
23. ↑  קים קונקשנ'ס, ליאור נרקיס באלבום חדש "מחתנים את הלוחמים הדואטים הגדולים", באתר בלינקר, ‏26 בפברואר 2024
24. ↑  יפעת הללי, ‏מזל טוב: ליאור נרקיס התחתן, באתר ‏מאקו‏, 29 בנובמבר 2009
25. ↑  יפעת הללי אברהם, ‏המשבר הכריע: ליאור נרקיס ואשתו נפרדים, באתר ‏מאקו‏, 28 בנובמבר 2021  
יפעת הללי אברהם, ‏ליאור נרקיס בתגובה ראשונה לפרידה מאשתו: "גם אם לא יסתדר אנחנו תמיד נדאג אחד לשניה", באתר ‏מאקו‏, 23 בינואר 2022

| ישראלישראל ישראל באירוויזיון |
| --- |
| 

|  |
| --- |
| 
* **1973**: אילנית (אי שם)
* **1974**: כוורת (נתתי לה חיי)
* **1975**: שלמה ארצי (את ואני)
* **1976**: שוקולד מנטה מסטיק (אמור שלום)
* **1977**: אילנית (אהבה היא שיר לשניים)
* **1978**: יזהר כהן ולהקת אלפא ביתא (אבניבי)‏
* **1979**: גלי עטרי וחלב ודבש (הללויה)
* **~~1980~~**
* **1981**: הכל עובר חביבי (הלילה)
* **1982**: אבי טולדנו (הורה)
* **1983**: עפרה חזה (חי)
* **~~1984~~**
* **1985**: יזהר כהן (עולה עולה)
* **1986**: שרי צוריאל ומוטי גלעדי (יבוא יום)
* **1987**: דטנר וקושניר (שיר הבטלנים)
* **1988**: ירדנה ארזי (בן אדם)
* **1989**: גילי וגלית (דרך המלך)
* **1990**: ריטה (שרה ברחובות)
* **1991**: אורנה ומשה דץ (כאן)
* **1992**: דפנה דקל (זה רק ספורט)
* **1993**: שרה'לה שרון ולהקת שירו (שירו)
* **~~1994~~**
* **1995**: ליאורה (אמן)
* **~~1996~~**: גלית בל (שלום עולם)
* **~~1997~~**
* **1998**: דנה אינטרנשיונל (דיווה)
* **1999**: עדן (יום הולדת)
* **2000**: פינג פונג (שמייח)
* **2001**: טל סונדק (אין דבר)
* **2002**: שרית חדד (Light a Candle)
* **2003**: ליאור נרקיס (מילים לאהבה)
* **2004**: דוד ד'אור (להאמין)
* **2005**: שירי מימון (השקט שנשאר)
* **2006**: אדי בטלר (זה הזמן)
* **2007**: טיפקס (Push the Button)
* **2008**: בועז מעודה (כאילו כאן)
* **2009**: אחינועם ניני ומירה עווד (עינייך)
* **2010**: הראל סקעת (מילים)
* **2011**: דנה אינטרנשיונל (Ding Dong)
* **2012**: איזבו (Time)
* **2013**: מורן מזור (רק בשבילו)
* **2014**: מיי פיינגולד (Same Heart)
* **2015**: נדב גדג' (Golden Boy)
* **2016**: חובי סטאר (Made of Stars)
* **2017**: אימרי זיו (I Feel Alive)
* **2018**: נטע ברזילי (Toy)‏
* **2019**: קובי מרימי (Home)‏
* **~~2020~~**: עדן אלנה (Feker Libi)‏
* **2021**: עדן אלנה (Set Me Free)‏
* **2022**: מיכאל בן דוד (I.M)‏
* **2023**: נועה קירל (Unicorn)‏
* **2024**: עדן גולן (Hurricane)‏
 |

 |

| אירוויזיון 2003 |
| --- |
| 

|  |
| --- |
| 
* אוסטריהאוסטריה אוסטריה: אלף פוייר (Weil der Mensch zählt)
* אוקראינהאוקראינה אוקראינה: אלכסנדר פונומריוב (Hasta la Vista)
* איסלנדאיסלנד איסלנד: בירגיטה האוקדל (Open Your Heart)
* אירלנדאירלנד אירלנד: מיקי הארט (We've Got the World)
* אסטוניהאסטוניה אסטוניה: רופוס (Eighties Coming Back)
* בוסניה והרצגובינהבוסניה והרצגובינה בוסניה והרצגובינה: מייה מרטינה (Ne brini)
* בלגיהבלגיה בלגיה: אורבאן טראד (Sanomi)
* גרמניהגרמניה גרמניה: לו (Let's Get Happy)
* הולנדהולנד הולנד: אסתר הארט (One More Night)
* הממלכה המאוחדתהממלכה המאוחדת הממלכה המאוחדת: ג'מיני (Cry Baby)
* טורקיהטורקיה טורקיה: סרטאב ארנר (Everyway That I Can)
* יווןיוון יוון: מנדו (Never Let You Go)
* ישראלישראל ישראל: ליאור נרקיס (מילים לאהבה)
* לטביהלטביה לטביה: Hello From Mars) F.L.Y)
* מלטהמלטה מלטה: לין קירקופ (To Dream Again)
* נורווגיהנורווגיה נורווגיה: יוסטיין הסלגורד (I'm Not Afraid to Move On)
* סלובניהסלובניה סלובניה: כרמן סטאבק (Nanana)
* ספרדספרד ספרד: בת' (Dime)
* פוליןפולין פולין: Keine Grenzen-Żadnych granic (Ich Troje)
* פורטוגלפורטוגל פורטוגל: ריטה גוארה (Deixa-me sonhar)
* צרפתצרפת צרפת: לואיזה ביילה (Monts et merveilles)
* קפריסיןקפריסין קפריסין: סטליוס קונסטנטס (Feeling Alive)
* קרואטיהקרואטיה קרואטיה: קלאודיה בני (Više nisam tvoja)
* רומניהרומניה רומניה: ניקולה (Don't Break My Heart)
* רוסיהרוסיה רוסיה: ט.א.ט.ו. (Ne ver', ne boysia)
* שוודיהשוודיה שוודיה: Fame ‏(Give Me Your Love)
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297714605171
* ISNI: 0000 0000 5351 5834
* LCCN: no2005048070
* MusicBrainz: 043640c5-5728-40e5-9122-6ee30103b2a9
* VIAF: 4662290
* WorldCat: lccn-no2005048070

 |